КФУның татфагы галимнәрен, популяр җырчы-артистларын, тел белгечләрен күрсәтте (ФОТОРЕПОРТАЖ)

	Агымдагы елның март аеннан башлап Казан федераль университетының Tataristica үзәгендә кызыклы дискуссияләр уздырыла. Ай саен татар милләтенең «каймагы» булган галимнәр һәм сәнгать эшлеклеләре милләтнең төп проблемаларын чишү юлларын эзләү өчен бер мәйданга җыела. 14нче июнь көнне Tataristica үзәгендә чираттагы кызыклы очрашу-дискуссия узды.	 Көн кадагындагы сорау – «Татар филологиясе: ихтыяҗ һәм мөмкинлекләр». Очрашуда элеккеге Казан дәүләт университеты һәм Татар дәүләт педагогия университетының Татар филологиясе факультетын (бүгенге Г.Тукай исемендәге татаристика һәм тюркология югары мәктәбен) төрле елларда тәмамлаган 29 шәхес катнашты. Кунаклар арасында галим, журналист, язучылар да, җырчылар һәм алып баручылар да, режиссерлар да бар иде. Модератор Гүзәл Сәгыйтова белән берлектә татар филологиясенең киләчәге турында Ким Миңнуллин, Хатыйп Миңнегулов, Әлфия Йосыпова, Фәнзилә Җәүһәрова, Рамил Мирзаханов, Алмаз Миргаязов, Ренат Вәлиуллин, Газинур Морат, Илдар Мөхәммәтов, Кадрия Идрисова, Данис Шакиров, Ләйсән Билалова, Раушания Миңнуллина, Миләүшә Сибгатуллина, Радик Сабиров, Ленар Шәех, Тимергали Юлдашев, Нияз Сабиров, Нурания Җамали, Рамил Төхфәтуллин, Илфак Хафизов, Ильяс Халиков, Илназ Баһавиев, Фәнил Вакказов, Илгәрәй, Фәнис Кәлимуллин һәм башкалар уйландылар һәм сөйләштеләр. 
	---	
Матбугат.ру

	№ --- | 16.06.2017	


